לאסלו קובר

לאסלו קובר (בהונגרית: László Kövér; נולד ב-29 בדצמבר 1959) הוא פוליטיקאי הונגרי ממייסדי מפלגת פידס שכיהן כיו"ר המפלגה בשנים (2000–2001) וכשר לשירותים מיוחדים בממשלתו הראשונה של ויקטור אורבן (1998–2000). מאז 2010 הוא מכהן כנשיא האספה הלאומית של הונגריה.

ביוגרפיה
הוא בוגר הפקולטה למשפטים ומינהל באוניברסיטת אטווש לוראנד. משנת 1984 עסק בהוראת מקצועות המשפט. בשנת 1986 עבד במשך מספר חודשים במכון למדעי החברה של הוועד המרכזי של מפלגת הפועלים הסוציאליסטית ההונגרית.

בסוף שנות ה-80 קיבל מלגה מקרן ג'ורג' סורוס. בשנת 1988 הוא היה אחד החברים המייסדים של איחוד הדמוקרטים הצעירים (פידס). בשנת 1990 נבחר לראשונה לאספה הלאומית מטעם מפלגתו. הוא שב ונבחר לאספה בבחירות בשנים 1994, 1998, 2002, 2006, 2010, 2014, 2018 ו-2023.

בשנים 1998–2000 כיהן בממשלתו של ויקטור אורבן כשר לשירותים מיוחדים. בשנים 2000–2001 היה יושב הראש בפועל של פידס. לאחר ניצחונה של פידס בבחירות לפרלמנט בשנת 2010, הוא נבחר לנשיא האספה הלאומית.

באפריל 2012, בעקבות התפטרותו של נשיא הונגריה פאל שמיט, קובר החזיק בתפקיד נשיא המדינה בפועל, עד להשבעתו של הנשיא החדש יאנוש אדר במאי 2012.

קישורים חיצוניים

פוליטיקאים הונגרים
ילידי 1959